Zadeva: URA ŠPORTA NA DALJAVO PRI NEOBVEZNEM IZBIRNEM PREDMETU ŠPORT V 4., 5., IN 6. RAZREDU

Datum: 16. 4. 2020

Ura po urniku: 0.

Zaporedna številka učne ure: 27

Tema: Vzdržljivostni tek in preskakovanje kolebnice

Učitelj športa: Boštjan Srovin

Če kaj ni jasno, sem za dodatne informacije na voljo prek eAsistenta oziroma prek službenega e-naslova: **bostjan.srovin@ostpavcka.si**.

***Lepo prosim za povratne informacije glede realizacije.***

**Vadite skupaj s starši ali sami!**

Danes bo topel sončen dan, zato boste vadili zunaj. Za vadbo potrebujete kolebnico ali kakšno debelejšo vrv, da boste lahko izvajali različne poskoke s kolebnico. Tek lahko izvedete tudi popoldne v gozdu ali makadamski poti, kjer ni ljudi. Potrebovali boste tudi uro za merjenje časa ali štoparico.

|  |
| --- |
| UVODNI DEL:   * 6 minut nordijske hoje. Lahko tudi samo hitra hoja ali tek v pogovornem tempu. |
| RAZTEZNE IN KREPILNE GIMNASTIČNE VAJE: (vaje že dobro poznate, zato si jih lahko tudi prilagodite)   * soročno kroženje z rokami; 6-krat naprej in 6-krat nazaj * zamahi s pokrčenimi in iztegnjenimi rokami nazaj (6-krat) * kroženje z boki (6-krat v vsako smer) * zibanje v izpadni korak naprej (6-krat) * zibanje v izpadni korak v stran (6-krat) * zamahi z nogami naprej in gor (6-krat z vsako nogo) * 6 sklec (s koleni na tleh ali ne; kakor pač zmorejo) * 6 vojaških sklec na iztegnjenih rokah * Dvig trupa za trebušne mišice (6-krat) oziroma hrbtne mišice (6 diagonal) lahko naredite tudi pozneje, notri. |
| GLAVNI DEL:   * PRVI DEL VADBE:   PONOVITE PPRESKAKOVANJE KOLEBNICE - 5 NAČINOV PRESKAKOVANJA KOLEBNICE (pri vsakem načinu preskakovanja kolebnice naredi 30 ponovitev):   * Preskakovanje kolebnice sonožno z vmesnim poskokom. * Preskakovanje kolebnice sonožno brez vmesnega poskoka. * Preskakovanje kolebnice med tekom. * Preskakovanje kolebnice sonožno v gibanju naprej (z medskokom ali brez). * Preskakovanje kolebnice enonožno (z L in D nogo, brez ali z vmesnim poskokom) * **DRUGI DEL VADBE** * **Atletska abeceda** (na ravnini na razdalji 10 m).   Vsako vajo opraviš enkrat. Vaje so:  - hopsanje,  - striženje,  - nizki skiping,  - stopnjevanje .   * **Tek:**   *- 6 MINUT NEPREKINJENEGA TEKA*  *(po občutku; tek, če se le da in ne hoja)*,  - 3 minute hoje,  - 1 minuta hitrega teka.  TO BO VAŠA ZADNJA URA PRED PREVERJANJEM ZNANJA! POTRUDITE SE, KOLIKOR JE MOGOČE. ZAUPAM VAM! |
| ZAKLJUČNI DEL:  Raztezne vaje po TEKU zunaj (4-5 lahkotnih ponovitve):   * stresaj noge in roke stoje, * zibanje v izpadni korak naprej, * predklon (z rokama se dotaknete prstov na nogi), * izpadni korak v stran, * vzpon na prste in roke sklenjeno visoko.   **Za danes bo vadbe dovolj. Lepo se imejte.** |

**Samovrednotenje:**

|  |
| --- |
| Kaj sem se danes naučil/a? |
| Sem bil/a uspešen/a glede na kriterije uspešnosti? |
| Je namen učenja dosežen?  Kaj lahko naredim, da svoje znanje še izboljšam? |
| Če ti kaj ni jasno in ne razumeš, mi pošlji sporočilo po eAsistentu. Pri tem naj ti pomagajo starši. Pri vsaki učni uri v eAsistentu imate možnost klikniti na oblaček – komunikacija in poslati vprašanje ali povratno informacijo o učenju. |